Document ID: 32004R0194

Kommissionens forordning (EF) nr. 194/2004
af 4. februar 2004
om ændring af forordning (EF) nr. 133/2004 om fastsættelse af, i hvilket omfang der kan accepteres importlicensansøgninger indgivet i januar 2004 i forbindelse med de toldkontingenter for oksekød, der er fastsat ved Rådets afgørelse 2003/452/EF for Republikken Slovenien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1),
under henvisning til Kommissionens forordning (EF) nr. 2673/2000 af 6. december 2000 om gennemførelsesbestemmelser for det toldkontingent for oksekød, der ved Rådets afgørelse 2003/452/EF er fastsat for Republikken Slovenien(2), særlig artikel 4, stk. 4, og
ud fra følgende betragtninger:
(1) I artikel 1 i Kommissionens forordning (EF) nr. 133/2004(3) om fastsættelse af, i hvilket omfang der kan accepteres importlicensansøgninger indgivet i januar 2004 i forbindelse med de toldkontingenter for oksekød, der er fastsat ved afgørelse 2003/452/EF for Republikken Slovenien. Som følge af en administrativ fejl blev en ansøgning vedrørende løbenummer 09.4122 ikke medtaget ved forordningens vedtagelse. Den mængde oksekød, for hvilken der blev indgivet importlicensansøgninger for kontingentet med løbenummer 09.4122, har en sådan størrelse, at alle ansøgninger kan imødekommes fuldt ud.
(2) Artikel 1 i forordning (EF) nr. 133/2004 bør ændres vedrørende udstedelse af importlicenser -
UDSTEDT FØLGENDE FORORDNING:
Artikel 1
I artikel 1 i forordning (EF) nr. 133/2004 affattes teksten således:
"Artikel 1
De importlicensansøgninger, der blev indgivet fra 1. til 12. januar 2004 i forbindelse med de i artikel 1, stk. 2, i forordning (EF) nr. 2673/2000 omhandlede kontingenter med løbenummer 09.4082 og 09.4122, imødekommes fuldt ud."
Artikel 2
Denne forordning træder i kraft den 5. februar 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. februar 2004.

Labels: 3
17
18